Source: https://www.riigiteataja.ee/akt/422092016018
Timestamp: 2019-08-23 18:25:12+00:00

Document:
Jõhvi Vallavolikogu 17. septembri 2015 määruse nr 63 „Sporditegevuse toetamise kord Jõhvi vallas“ muutmine – Riigi Teataja
Jõhvi Vallavolikogu 17. septembri 2015 määruse nr 63 „Sporditegevuse toetamise kord Jõhvi vallas“ muutmine
RT IV, 22.09.2016, 18
Vastu võetud 15.09.2016 nr 100
Määrus antakse kohaliku omavalitsuse korralduse seaduse § 22 lõike 1 punkti 5 ja spordiseaduse § 3 punkti 2 alusel.
§ 1. Jõhvi valla sporditegevuse toetamise korra muutmine
Jõhvi Vallavolikogu 17. septembri 2015 määrust nr 63 "Sporditegevuse toetamise kord Jõhvi vallas" muudetakse järgmiselt:
1) paragrahvi 3 lõige 1 sõnastatakse:
„(1) Jõhvi valla eelarves sporditegevuse toetuseks määratud kuludest orienteeruvalt 7% eraldatakse klubidele baastoetuseks, 63% eraldatakse spordiklubidele pearahaks, 20% spordiürituste ja projektide rahastamiseks, 5% tippsportlaste tegevustoetusteks, 3% spordiaasta tänuürituse korraldamiseks ning 2% sporditegevuse reserviks.“;
2) paragrahvi 3 lõikesse 3 lisatakse alapunkt 4:
„4) spordiklubi baastoetus.“;
3) paragrahvi 5 lisatakse lõige 31:
„(31) Ühe noore eest võib toetust saada ainult üks spordiklubi. Kui noor osaleb mitme spordiklubi treeningutel, on toetuse saajaks lapsevanema poolt eelistatud spordiklubi.“;
4) paragrahvi 6 lõige 1 sõnastatakse:
„(1) Tippsportlase tegevustoetust eraldatakse spordiklubi kaudu sportlasele, kes kuulub oma spordialal omaealiste või täiskasvanute Eesti Vabariigi koondisesse või on Eesti meistrivõistlustel saavutanud 1. – 3. koha ning esindab Jõhvi vallas registreeritud spordiklubi. Käesolev lõige ei rakendu seenioridele.“;
5) paragrahvi 7 lisatakse lõige 7:
„(7) Esindusvõistkonna nimes peab sisalduma selge viide Jõhvi vallale.“;
6) paragrahvi 8 lõikesse 5 lisatakse alapunkt 61:
„61) järgneval aastal korraldatavate ürituste kalenderplaan;“;
7) paragrahv 14 sõnastatakse:
„Rahalised vahendid, mis jäävad käesoleva korra § 11 lõike 2, § 12 lõike 3 või § 13 lõigete 1 ja 2 alusel välja maksmata või tagastatakse, paigutatakse valla eelarves sporditegevuse reservi. Reservi kasutamise otsustab vallavalitsus volikogu kultuuri- ja spordikomisjoni heakskiidul.“.

References: § 22
 § 3

§ 1
 § 11
 § 12
 § 13